O seriáli pozri *Príbeh služobníčky (televízny seriál).*

***Príbeh služobníčky*** je antiutopický román kanadskej spisovateľky Margaret Atwoodovej. Niektorí ho považujú za sci-fi. Sama autorka ho však považovala za špekulatívny román. Podľa románu bol natočený rovnomenný televízny seriál.

Dej
---

Dej románu sa odohráva v Gileade, krajine na mieste súčasných Spojených štátov. Román popisuje, ako sa cez postupné „okliešťovanie práv" systém prepracoval na fundamentalistickú teokraciu.

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Ústrednou postavou je žena - služobníčka. Nazývajú ju Fredova, podľa Freda, vysoko postaveného muža, ktorý je jej pánom. Úlohou služobníčky je porodiť Fredovi dieťa, o ktoré by sa potom starala Fredova manželka. Služobníčka musí chodiť zahalená v červenom a nemá prakticky nijaké práva. Postupným spomínaním na minulosť odhaľuje svoj životný príbeh, smúti za svojím mužom a dieťaťom, od ktorých ju násilne odtrhli a nič o nich nevie. 

 Opis zápletky alebo rozuzlenia príbehu sa tu končí.

Dopady
------

Ženy oblečené podľa služobníčok z knihy počas protestu v americkom Chicagu
Asociácia amerických knižníc uvádza, že román je „siedmou najčastejšie kritizovanou knihou v krajine". Dôvodom je jej údajná vulgarita, priveľa sexu a má aj urážať kresťanstvo.

Odkazy na román sa začali objavovať potom ako sa ukázalo, že by mohlo dôjsť k zrušeniu rozsudku v prípade *Roe v. Wade*. Toto rozhodnutie Najvyššieho súdu Spojených štátov z roku 1973 ukotvovalo právo na interrupciu a v júni 2022 bolo skutočne zrušené.

Pokračovanie
------------

V roku 2019 vyšlo pokračovanie *Príbehu služobníčky*, v originále *The Testaments*, slovenským názvom *Svedectvá*. Dej tohto románu sa odohráva o 15 rokov neskôr. *The Testaments* získalo Bookerovu cenu.

Iné médiá
---------

Podľa románu bol v roku 1990 natočený film *Služobníčkin príbeh*. Od roku 2017 je v produkcii televízny seriál *Príbeh služobníčky*. Román inšpiroval aj operné a baletné prevedenie.

### Televízny seriál

Scenár prvej série seriálu vyčerpal dej knihy, v ďalších sériách príbeh pokračuje a autorka románu sa stala konzultantkou pri výrobe seriálu.

Referencie
----------

1. 1 2 3 4  KRČMÁRIK, Radovan. Spisovateľka plameňometom páli vlastnú knihu. Na protest proti cenzúre. *pravda.sk* (Bratislava: OUR MEDIA SR), 2022-06-10. Dostupné online [cit. 2022-06-26]. ISSN 1336-197X.
2. 1 2 3  SHEMESH, Jana. Otvorte si Príbeh služobníčky, pomôže vám pochopiť, kam sa uberá Amerika. *dennikn.sk* (Bratislava: N Press), 2022-05-05. Dostupné online [cit. 2022-06-26]. ISSN 1339-844X.
3. 1 2 3  TASR. Autorka Príbehu služobníčky Margaret Atwoodová jubiluje. *teraz.sk* (Bratislava: TASR), 2019-11-18. Dostupné online [cit. 2022-06-26].
4. 1 2 3 4   Príbeh služobníčky speje do finále. Bude pokračovať ďalšou sériou. *hnonline.sk* (Bratislava: MAFRA Slovakia). Dostupné online [cit. 2022-06-26]. ISSN 1336-1996.
5. ↑  TASR. Najvyšší súd USA ukončil ústavné právo na interrupciu. *teraz.sk* (Bratislava: TASR), 2022-06-24. Dostupné online [cit. 2022-06-26].
6. ↑  Pravda. Nový román autorky Príbehu služobníčky o nevyriešenej vražde. *pravda.sk* (Bratislava: OUR MEDIA SR), 2020-05-02. Dostupné online [cit. 2022-06-26]. ISSN 1336-197X.
7. ↑  Slovenské vydanie:  *Svedectvá*. Preklad Katarína Karovičová. Bratislava : Slovart, 2021. 430 s. ISBN 978-80-556-4690-9.

Iné projekty
------------

Commons
* Spolupracuj na Commons Commons ponúka multimediálne súbory na tému **Príbeh služobníčky (román)**

Externé odkazy
--------------

* Blog Ivany Krekáňovej o preklade diela


|  |  |
| --- | --- |
| Portal | Literárny portál |